На основу члана 3. Закона о обнови након елементарне и друге непогоде („Службени гласник РС”, број 112/15) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНИ И ДОПУНИ УРЕДБЕ О УТВРЂИВАЊУ ДРЖАВНОГ ПРОГРАМА ОБНОВЕ ЈАВНИХ ОБЈЕКАТА У ЈАВНОЈ СВОЈИНИ У СЕКТОРИМА ОБРАЗОВАЊА, ЗДРАВСТВА И СОЦИЈАЛНЕ ЗАШТИТЕ, ОШТЕЋЕНИХ ИЛИ ПОРУШЕНИХ УСЛЕД ДЕЈСТВА ПОПЛАВА У МАЈУ И ЈУНУ 2017. ГОДИНЕ

Члан 1.

У Уредби о утврђивању Државног програма обнове јавних објеката у јавној својини у секторима образовања, здравства и социјалне заштите, оштећених или порушених услед дејства поплава у мају и јуну 2017. године („Службени гласник РС”, број 71/17), у Државном програму обнове јавних објеката у јавној својини у секторима образовања, здравства и социјалне заштите оштећених или порушених услед дејства поплава у мају и јуну 2017. године, у Одељку 6. Рокови спровођења мера, речи: „30. јун 2018. године” замењују се речима: „31. децембар 2018. године”.

У Одељку 8. Процена потребних финансијских средстaва и извор финансирања, додаје се став 2. који гласи:

„Средства за спровођење мера и активности на обнови јавних објеката у јавној својини у секторима образовања, здравства и социјалне заштите у 2018. години обезбеђена су у Закону о буџету Републике Србије за 2018. годину („Службени гласник РС”, број 113/17) у износу од 75.000.000,00 динара (са ПДВ) у оквиру Раздела 3 - Влада, Глава 3.22 - Канцеларија за управљање јавним улагањима, Програм 1511 - Обнова и изградња објеката јавне намене и санирање последица елементарне непогоде, Функција 110 - Извршни и законодавни органи, финансијски и фискални послови и спољни послови, Програмска активност 0002 - Координација послова након елементарне и друге непогоде, апропријација економска класификација 484 - накнада штете за повреде или штету насталу услед елементарних непогода или других природних узрока.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-4291/2018

У Београду, 10. маја 2018. године

В Л А Д А

ПРЕДСЕДНИК

Ана Брнабић, с.р.